**Regionalna radionica „Strategija i tehnički pristupi za jačanje saradnje parlamenata i vrhovnih revizorskih institucija“**



Predstavnici Odbora za finansije i budžet prisustvovali su regionalnoj radionici koja se u organizaciji Svjetske banke i Skupštine Crne Gore održala od 12. do 14. novembra 2019. godine u Podgorici. Radionica na temu „Strategija i tehnički pristupi za jačanje saradnje parlamenata i vrhovnih revizorskih institucija“ nastavak je aktivnosti na programu jačanja saradnje revizorskih institucija i parlamentarnih radnih tijela nadležnih za pitanja revizije, kao i unapređenja funkcionisanja revizije na prostoru Zapadnog Balkana kroz razmjenu znanja i praksi.

Osim predstavnika Odbora za finansije i budžet Narodne skupštine Republike Srpske radionici su prisustvovali i predstavnici Glavne službe za reviziju javnog sektora Republike Srpske.

Delegaciju odbora predvodila je Željka Stojičić, predsjednica odbora i potpredsjednica Narodne skupštine Republike Srpske, a članove su činili Zoran Vidić, član odbora i Igor Sekulić, sekretar odbora.